הירך העליונה של אנשים צעירים היא אחת העצמות החזקות ביותר בגוף, אך עם ההזדקנות הירך נחלשת והופכת פגיעה לשברים. העצם היא רקמה חיה המורכבת בעיקר מסידן וחלבון. עצם בריאה נמצאת תמיד במצב של התחדשות, במהלכו כמויות קטנות של סידן נקלטות בגוף וכמויות קטנות אחרות מוחלפות. אם הסידן בעצמות נספג יותר ממוחלף, הצפיפות או המסה של העצם מופחתת. עצם כזו נחלשת בהדרגה, מה שמגדיל את הסיכון למצב של שבר בירך.
אובדן מסת העצם נוטה להתרחש בעיקר בעמוד השדרה, באמה התחתונה מעל פרק היד ובעצם הירך העליונה. אובדן הדרגתי של מסת העצם מתחיל בסביבות גיל 35 בכלל האוכלוסייה. לאחר שהצמיחה מושלמת, נשים בסופו של דבר מאבדות 30-50% מצפיפות העצם שלהן, וגברים מאבדים 20-30%.
שבר בירך מתרחש לרוב אצל נשים מבוגרות, כאשר לנשים בגיל הבלות יש סיכוי של אחת מתוך שבע לסבול משברים אלו במהלך חייהן. מומחים רבים חוזים מגפה עתידית של שברים בעצמות הירך כי האוכלוסייה בחברה המערבית הולכת ומזדקנת.
למרות שהטיפול האורטופדי המודרני והטכנולוגיות הכירורגיות המסייעים לריפוי העצם הם משביעי רצון, רוב המטופלים הסובלים מקיומם של שברים בירך זקוקים לתקופת שיקום נרחבת. מטופלים שהיו עצמאים בעבר יזדקקו לסיוע ממשפחתם או לטיפול ביתי. כארבעים אחוזים מבני ה-65 ומעלה בעלי שברים בירך משוחררים או מועברים מבתי החולים למתקנים סיעודיים. כל שבר כזה מצריך עזרי הליכה כמספר חודשים לאחר הפציעה, וכמעט מחצית מהשברים יצריכו שימוש במקל הליכה או בהליכון לצמיתות.
שיעור התמותה בחולים עם שברים בירך גבוה יותר משיעור התמותה בקרב אנשים אחרים בני אותו גיל שלא עברו פציעה. כ-24% מהחולים מעל גיל 50 ימותו תוך 12 חודשים לאחר הפציעה עקב סיבוכים הקשורים לפציעה ולתקופת ההחלמה הממושכת.
הקפידו על דיאטה המכילה את כמות הסידן וויטמין D הדרושים במהלך הילדות, ההתבגרות, והבגרות. ויטמין D משחק תפקיד מרכזי בספיגת סידן ושילובה בתוך העצם.
תרגילים למיזעור איבוד מסת העצם. מומלץ לעשות תרגילים נושאי משקל כגון הליכה (שנחשבת לאחת השיטות הטובות ביותר לשמירה על חוזק העצם), ריצה, טיפוס על מדרגות, ריקוד, תרגילים על הליכון ואימון משקולות. התייעצו עם הרופא לפני תחילת כל תוכנית פעילות גופנית נמרצת. יש להתחיל להתאמן לאט, במיוחד אם אינכם פעילים. התחילו עם פרקי זמן של כ- 5-10 דקות פעמיים בשבוע, והוסיפו כמה דקות בכל שבוע, עד שתגיעו לפרקי זמן של 15-30 דקות, שלוש או ארבע פעמים בשבוע.
השיגו כמה שיותר מידע מהרופא. אבחון נכון וטיפול מוקדם יכול לעזור להפחית את הסיכונים. תוכנית הטיפול צריכה להנתן מוקדם ככל האפשר, בררו אצל הרופא אם אתם נוטלים תרופות שיכולות לשנות את שיווי המשקל או לגרום לסחרחורת דוגמת בנזודיאזפינים.
האם שפעת החזירים מדאיגה אתכם?